Setelah dilihat oleh Tun Tuah seorang pun tiada bercakap menaiki kuda itu, karena dilihatnya kelakuan kuda itu seperti tiada berjejak di bumi lakunya, maka sembah Tun Tuah, "Daulat tuanku, tiada berguna pegawai sekalian, jangankan berperang bermati-mati, sekadar menaiki kuda ini lagi tiada, sia-sialah menjadi pegawai, layaknya menjadi penjurit, berjalan malam mengambil harta orang dan membunuh orang juga." Segala pegawai mendengar kata Tun Tuah itu, pucat mukanya masing-masing serta tunduk berdiam dirinya.